section_heading: Momčadi
paragraph_text: Najuspješnija momčad lige jest Montréal s 24 osvojena Stanleyjeva kupa i jednim porazom od momčadi iz sporedne lige u borbi za Kup nakon osvajanja prvenstva. Jedina uspješnija momčad u svim sjevernoameričkim sportovima ona je njujorških „Jenkija” u bejzbolu s 27 osvojenih naslova prvaka MLB-a. Sastav Montréala iz sezone 1977./78., koji je tada osvojio drugi od četiri Stanleyjeva kupa zaredom i obarao razne rekorde, proglašen je drugom najboljom momčadi u povijesti svih tradicionalnih sjevernoameričkih sportova po izboru medijske kuće ESPN. S druge strane, momčad Washingtona iz 1975., s osam pobjeda i 445 primljenih golova u 80 utakmica, na popisu je najgorih.<ref>The 10 greatest teams — espn.com Najuspješnija američka momčad jest Detroit s 11 naslova prvaka.